CELEX: 32021D0871
Language: lt
Date: 2021-05-28 00:00:00
Title: Komisijos įgyvendinimo sprendimas (ES) 2021/871 2021 m. gegužės 28 d. dėl Jungtinės Karalystės mokėjimo agentūrų 2020 finansinių metų sąskaitų, susijusių su Europos žemės ūkio garantijų fondo (EŽŪGF) finansuojamomis išlaidomis, patvirtinimo ir dėl asignavimų, taikant finansinę drausmę perkeltų iš 2020 finansinių metų, kompensavimo (pranešta dokumentu Nr. C(2021) 3685) (Tekstas autentiškas tik anglų kalba)

2021 5 31   
               
               
                  LT
               
               
                  Europos Sąjungos oficialusis leidinys
               
               
                  L 191/15
               
            
         KOMISIJOS ĮGYVENDINIMO SPRENDIMAS (ES) 2021/871
         2021 m. gegužės 28 d.
         dėl Jungtinės Karalystės mokėjimo agentūrų 2020 finansinių metų sąskaitų, susijusių su Europos žemės ūkio garantijų fondo (EŽŪGF) finansuojamomis išlaidomis, patvirtinimo ir dėl asignavimų, taikant finansinę drausmę perkeltų iš 2020 finansinių metų, kompensavimo
         
            
               (pranešta dokumentu Nr. C(2021) 3685)
            
         
         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 26 straipsnio 6 dalį ir 51 straipsnį kartu su Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) 131 ir 138 straipsniais,
         pasikonsultavusi su Žemės ūkio fondų komitetu,
         kadangi:
         
                     (1)
                  
                  
                     pagal Reglamento (ES) Nr. 1306/2013 51 straipsnį Komisija, remdamasi Jungtinės Karalystės pateiktomis metinėmis finansinėmis ataskaitomis, prie kurių pridedama sąskaitoms patvirtinti reikalinga informacija, audito nuomonė dėl ataskaitų išsamumo, tikslumo ir teisingumo, taip pat sertifikavimo įstaigų parengtos ataskaitos, turi patvirtinti to reglamento 7 straipsnyje nurodytų mokėjimo agentūrų sąskaitas iki metų, einančių po atitinkamų biudžetinių metų, gegužės 31 d.;
                  
               
                     (2)
                  
                  
                     pagal Reglamento (ES) Nr. 1306/2013 39 straipsnį žemės ūkio finansiniai metai prasideda N–1 metų spalio 16 d., o baigiasi N metų spalio 15 d. Tvirtinant 2020 finansinių metų sąskaitas turėtų būti atsižvelgiama į Jungtinės Karalystės išlaidas, patirtas nuo 2019 m. spalio 16 d. iki 2020 m. spalio 15 d., kaip numatyta Komisijos įgyvendinimo reglamento (ES) Nr. 908/2014 (2) 11 straipsnio 1 dalyje;
                  
               
                     (3)
                  
                  
                     Įgyvendinimo reglamento (ES) Nr. 908/2014 33 straipsnio 2 dalies pirmoje pastraipoje nustatyta, kad, remiantis to reglamento 33 straipsnio 1 dalyje nurodytu sprendimu dėl sąskaitų patvirtinimo, iš Jungtinės Karalystės susigrąžintinos arba jai mokėtinos sumos turi būti nustatomos išskaičiuojant atitinkamų finansinių metų mėnesines išmokas iš tų metų pripažintų išlaidų pagal 33 straipsnio 1 dalį;
                  
               
                     (4)
                  
                  
                     Komisija patikrino Jungtinės Karalystės pateiktą informaciją ir pranešė jai apie tikrinimų rezultatus bei būtinus pakeitimus;
                  
               
                     (5)
                  
                  
                     Komisija, remdamasi metinėmis finansinėmis ataskaitomis ir prie jų pridėtais dokumentais, gali priimti sprendimą dėl Jungtinės Karalystės mokėjimo agentūrų „Department of Agriculture, Environment and Rural Affairs“, „The Scottish Government Rural Payments and Inspections Directorate“, „Welsh Government“ ir „Rural Payments Agency“ pateiktų metinių finansinių ataskaitų išsamumo, tikslumo ir teisingumo;
                  
               
                     (6)
                  
                  
                     remiantis Komisijos deleguotojo reglamento (ES) Nr. 907/2014 (3) 5 straipsnio 5 dalimi, sprendime dėl sąskaitų patvirtinimo turi būti atsižvelgiama į visus terminų nesilaikymo rugpjūčio, rugsėjo ir spalio mėnesiais atvejus. Tam tikros Jungtinės Karalystės per pirmiau minėtus 2020 m. mėnesius deklaruotos išlaidos buvo patirtos pasibaigus nustatytiems terminams. Todėl šiame sprendime turėtų būti nustatyti atitinkami sumažinimai;
                  
               
                     (7)
                  
                  
                     remdamasi Reglamento (ES) Nr. 1306/2013 41 straipsniu Komisija dėl viršutinių finansinių ribų ar mokėjimo terminų nesilaikymo arba kontrolės sistemos trūkumų jau sumažino keletą 2020 finansinių metų mėnesinių išmokų arba sustabdė jų mokėjimą. Šiuo sprendimu Komisija turėtų atsižvelgti į tokias sumas, kurios buvo sumažintos arba kurių mokėjimas buvo sustabdytas, kad būtų išvengta netinkamų ar ne laiku atliekamų mokėjimų arba kompensacijų, kurioms vėliau galėtų būtų taikoma finansinė pataisa. Šios sumos prireikus gali būti svarstomos laikantis Reglamento (ES) Nr. 1306/2013 52 straipsnyje nustatytos atitikties patvirtinimo procedūros;
                  
               
                     (8)
                  
                  
                     remdamasi finansinio ir atitikties patvirtinimo sprendimais pagal Reglamento (ES) Nr. 1306/2013 51 ir 52 straipsnius, kuriuos ji įgyvendino 2020 finansiniais metais, Komisija jau sumažino atitinkamas mėnesines išmokas, susijusias su Europos žemės ūkio garantijų fondo (EŽŪGF) 2020 finansiniais metais mokėtinomis sumomis. Šiuo sprendimu atsižvelgiama į visas šias sumas;
                  
               
                     (9)
                  
                  
                     pagal Reglamento (ES) Nr. 1306/2013 54 straipsnio 2 dalį, jei neteisėtai išmokėtos sumos nesusigrąžinamos per ketverius metus nuo sugrąžinimo reikalavimo dienos arba per aštuonerius metus tais atvejais, kai susigrąžinimo byla perduota nacionaliniam teismui, 50 % finansinių neteisėtai išmokėtų sumų nesusigrąžinimo pasekmių turėtų tekti Jungtinei Karalystei. Reglamento (ES) Nr. 1306/2013 54 straipsnio 4 dalyje reikalaujama, kad Jungtinė Karalystė prie Komisijai pagal Įgyvendinimo reglamento (ES) Nr. 908/2014 29 straipsnį siunčiamų metinių ataskaitų pridėtų patvirtintą lentelę, joje nurodydama sumas, kurias ji turi sumokėti pagal Reglamento (ES) Nr. 1306/2013 54 straipsnio 2 dalį. Jungtinės Karalystės įsipareigojimo pranešti apie susigrąžintinas sumas taikymo taisyklės nustatytos Įgyvendinimo reglamente (ES) Nr. 908/2014. Įgyvendinimo reglamento (ES) Nr. 908/2014 II priede pateikiamas lentelės, kuria Jungtinė Karalystė turi naudotis teikdama informaciją apie susigrąžintinas sumas, pavyzdys. Komisija, remdamasi Jungtinės Karalystės užpildytomis lentelėmis, turėtų nuspręsti dėl atitinkamai daugiau kaip prieš ketverius arba aštuonerius metus neteisėtai išmokėtų sumų nesusigrąžinimo finansinių pasekmių;
                  
               
                     (10)
                  
                  
                     pagal Reglamento (ES) Nr. 1306/2013 54 straipsnio 3 dalį Jungtinė Karalystė dėl tinkamai pagrįstų priežasčių gali nuspręsti nesiekti susigrąžinti neteisėtai išmokėtų sumų. Toks sprendimas gali būti priimtas tik tuo atveju, jei jau patirtų ir numatomų išlaidų suma viršija sumą, kuri turi būti susigrąžinta, arba jei susigrąžinimas neįmanomas dėl skolininko arba už pažeidimą teisiškai atsakingų asmenų nemokumo, nustatyto ir pripažinto pagal nacionalinę teisę. Jei toks sprendimas priimamas per ketverius metus nuo sugrąžinimo reikalavimo dienos arba per aštuonerius metus tais atvejais, kai susigrąžinimo byla perduota nacionaliniam teismui, 100 % finansinių nesusigrąžinimo pasekmių turėtų tekti Sąjungos biudžetui. Sumos, kurių Jungtinė Karalystė nusprendė nesusigrąžinti, ir tokio sprendimo priežastys nurodomos suvestinėje ataskaitoje, nurodytoje Reglamento (ES) Nr. 1306/2013 54 straipsnio 4 dalyje kartu su to reglamento 102 straipsnio 1 dalies pirmos pastraipos c punkto iv papunkčiu. Todėl tokios sumos neturėtų būti susigrąžinamos iš Jungtinės Karalystės, o turi būti padengiamos iš Sąjungos biudžeto;
                  
               
                     (11)
                  
                  
                     remiantis Reglamento (ES) Nr. 1306/2013 51 straipsniu, šis sprendimas neturėtų daryti poveikio galimiems vėlesniems sprendimams, kuriuos Komisija gali priimti, kad iš Sąjungos lėšų nebūtų finansuojamos Sąjungos taisyklių neatitinkančios išlaidos;
                  
               
                     (12)
                  
                  
                     Komisijos įgyvendinimo reglamente (ES) 2020/1769 (4) nustatytos sumos, kurios 2021 finansiniais metais turi būti kompensuotos valstybėms narėms dėl 2020 finansiniais metais taikytos finansinės drausmės. Ši kompensacija finansuojama EŽŪGF asignavimais, perkeltais iš 2020 finansinių metų pagal Europos Parlamento ir Tarybos reglamento (ES, Euratomas) 2018/1046 (5) 12 straipsnį. Atsižvelgiant į Susitarimo dėl išstojimo 135 straipsnio 1 dalį ir dėl to, kad perkeltos sumos skirtos 2021 m. biudžetui, Įgyvendinimo reglamente (ES) 2020/1769 Jungtinei Karalystei nenustatyta jokia suma. Tačiau, kadangi asignavimai buvo perkelti iš 2020 finansinių metų, kai Jungtinė Karalystė dar teikė įnašą Sąjungos biudžetui ir dalyvavo jį įgyvendinant, tikslinga kompensuoti Jungtinei Karalystei tenkančią 2020 finansinių metų finansinės drausmės dalį, kuri siekia 41 383 278 EUR. Todėl ta suma turėtų būti įtraukta į šį sprendimą,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinamos Jungtinės Karalystės mokėjimo agentūrų „Department of Agriculture, Environment and Rural Affairs“, „The Scottish Government Rural Payments and Inspections Directorate“, „Welsh Government“ ir „Rural Payments Agency“ 2020 finansinių metų sąskaitos, susijusios su išlaidomis, kurias finansavo Europos žemės ūkio garantijų fondas (EŽŪGF).
            Pagal šį sprendimą iš Jungtinės Karalystės susigrąžintinos arba jai mokėtinos sumos, įskaitant sumas, susidariusias taikant Reglamento (ES) Nr. 1306/2013 54 straipsnio 2 dalį, yra nustatytos šio sprendimo I priede.
         
         
            2 straipsnis
            Suma, kuri Jungtinei Karalystei turi būti kompensuota dėl 2020 finansiniais metais taikytos finansinės drausmės, nustatyta II priede.
         
         
            3 straipsnis
            Šiuo sprendimu nedaroma poveikio būsimiems atitikties patvirtinimo sprendimams, kuriuos Komisija gali priimti pagal Reglamento (ES) Nr. 1306/2013 52 straipsnį, kad iš Sąjungos lėšų nebūtų finansuojamos Sąjungos taisyklių neatitinkančios išlaidos.
         
         
            4 straipsnis
            Šis sprendimas skirtas Jungtinei Didžiosios Britanijos ir Šiaurės Airijos Karalystei.
         
         
            Priimta Briuselyje 2021 m. gegužės 28 d.
            
               
                  Komisijos vardu
               
               Janusz WOJCIECHOWSKI
               
                  Komisijos narys
               
            
         
         
            (1)  OL L 347, 2013 12 20, p. 549.
         
            (2)  2014 m. rugpjūčio 6 d. Komisijos įgyvendinimo reglamentas (ES) Nr. 908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu (OL L 255, 2014 8 28, p. 59).
         
            (3)  2014 m. kovo 11 d. Komisijos deleguotasis reglamentas (ES) Nr. 907/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl mokėjimo agentūrų ir kitų įstaigų, finansų valdymo, sąskaitų patvirtinimo, užstatų ir dėl euro naudojimo (OL L 255, 2014 8 28, p. 18).
         
            (4)  2020 m. lapkričio 25 d. Komisijos įgyvendinimo reglamentas (ES) 2020/1769 dėl asignavimų, perkeltų iš 2020 finansinių metų, kompensavimo remiantis Europos Parlamento ir Tarybos reglamento (ES) Nr. 1306/2013 26 straipsnio 5 dalimi (OL L 398, 2020 11 27, p. 4).
         
            (5)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).
      
      
         
            I PRIEDAS
            Mokėjimo agentūrų sąskaitų patvirtinimas
            2020 finansiniai metai. EŽŪGF
            Iš Jungtinės Karalystės susigrąžintina arba jai mokėtina suma
            
                         
                     
                     
                         
                     
                     
                        2020 m. išlaidos (asignuotosios pajamos), patirtos mokėjimo agentūrų, kurių sąskaitos
                     
                     
                        Iš viso a + b
                     
                     
                        Sumažinimai, sustabdymai ir kiti patikslinimai remiantis įgyvendintais atitikties patvirtinimo ir finansinio patvirtinimo sprendimais už visus finansinius metus 1)
                     
                     
                        Pagal Reglamento (ES) Nr. 1306/2013 54 straipsnio 2 dalį mokėtina suma, susijusi su EŽŪGF
                     
                     
                        Iš viso, įskaitant sumažinimus, sustabdymus ir kitus patikslinimus
                     
                     
                        Už finansinius metus Jungtinei Karalystei išmokėtos sumos
                     
                     
                        Iš Jungtinės Karalystės susigrąžintina (–) arba jai mokėtina (+) suma 2)
                     
                  
                        patvirtintos
                     
                     
                        atskirtos
                     
                  
                        = metinėje deklaracijoje nurodytos išlaidos (asignuotosios pajamos)
                     
                     
                        = visos mėnesinėse deklaracijose nurodytos išlaidos (asignuotosios pajamos)
                     
                  
                         
                     
                     
                         
                     
                     
                        a
                     
                     
                        b
                     
                     
                        c = a + b
                     
                     
                        d
                     
                     
                        e
                     
                     
                        f = c + d + e
                     
                     
                        g
                     
                     
                        h= f – g
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                     
                        0,00 
                     
                     
                        -62 451,20 
                     
                  
                        UK
                     
                     
                        EUR
                     
                     
                        3 197 146 439,98 
                     
                     
                        0,00 
                     
                     
                        3 197 146 439,98 
                     
                     
                        -5 748 968,67 
                     
                     
                        0,00 
                     
                     
                        3 191 397 471,31 
                     
                     
                        3 192 730 760,53 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                         
                     
                     
                         
                     
                     
                        Išlaidos 3)
                     
                     
                        Asignuotosios pajamos 3)
                     
                     
                        54 straipsnio 2 dalis (= e)
                     
                     
                        Iš viso (= h)
                     
                  
                        08 02 06 01
                     
                     
                        6200
                     
                     
                        6200
                     
                  
                        i
                     
                     
                        j
                     
                     
                        k
                     
                     
                        l = i + j + k
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                  
                        UK
                     
                     
                        EUR
                     
                     
                        0,00 
                     
                     
                        -1 333 289,22 
                     
                     
                        0,00 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        1)
                     
                     
                        Nurodyti sumažinimai ir sustabdymai yra tie, į kuriuos buvo atsižvelgta mokėjimo sistemoje, ir prie kurių buvo pridėtos visų pirma pataisos dėl 2020 m. rugpjūčio, rugsėjo ir spalio mėn. nustatytų terminų nesilaikymo, ir kiti sumažinimai pagal Reglamento (ES) Nr. 1306/2013 41 straipsnį.
                     
                  
                        2)
                     
                     
                        Apskaičiuojant iš Jungtinės Karalystės susigrąžintiną arba jai mokėtiną sumą atsižvelgiama į visą metinėje deklaracijoje nurodytą sumą, kai išlaidos patvirtinamos (a skiltis), arba į visą mėnesinėse deklaracijose nurodytą sumą, kai išlaidos atskiriamos (b skiltis). Taikytinas valiutos kursas: Komisijos deleguotojo reglamento (ES) Nr. 907/2014 11 straipsnio 1 dalies pirmos pastraipos antras sakinys.
                     
                  
                        3)
                     
                     
                        Biudžeto eilutė 08 02 06 01 padalijama į neigiamas pataisas, kurios tampa asignuotosiomis pajamomis (biudžeto eilutė 62 00), ir Jungtinei Karalystei naudingas teigiamas pataisas, kurios nuo šiol įtraukiamos į išlaidas (08 02 06 01) pagal Reglamento (ES) Nr. 1306/2013 43 straipsnį.
                     
                  NB. 2021 m. nomenklatūra: 08 02 06 01, 6200.
         
      
      
         
            II PRIEDAS
            Asignavimų, perkeltų iš 2020 finansinių metų taikant finansinę drausmę, kompensavimas
            
                         
                     
                     
                        (sumos eurais)
                     
                  
                        Jungtinė Karalystė
                     
                     
                        41 383 278,00